wickkiey/tamil-wikipedia-chunked huggingface dataset:
# புக்கிட் பிந்தாங்

## கோலாலம்பூர் தங்க முக்கோணம்

### பன்னாட்டு முதலீடுகள்

இங்கு எண்ணற்ற வணிக மையங்கள்; வணிக வங்கிகள்; கேளிக்கை மையங்கள்; கடைவல மையங்கள்; பேரங்காடிகள்; ஓய்வு நடைபாதைகள்; பன்னாட்டு வணிக விற்பனை நிலையங்கள் அதிகமாக உள்ளன. இங்குள்ள நிலச் சொத்துக்களின் மதிப்பும் மிக உயர்ந்து காணப்படுகிறது. பன்னாட்டு முதலீட்டாளர்கள் இங்கு முதலீடுகள் செய்வதில் அதிக விருப்பம் காட்டுகின்றனர். அவற்றின் காரணமாக இந்த இடம், தங்க முக்கோணம் எனும் அடைமொழியைப் பெற்றது.  
புக்கிட் பிந்தாங் நகரத்தின் தெற்கில் புடு செராஸ்; மேற்கில் பெட்டாலிங் தெரு (*Chinatown*), வடக்கில் புக்கிட் நானாஸ், வட கிழக்கில் கோலாலம்பூர் நகர மையம் (*KLCC*); கிழக்கில் துன் ரசாக் எக்ஸ்சேஞ்ச் வானளாவி (*Tun Razak Exchange*), மாலூரி மாவட்டம் ஆகியவை எல்லைகளாக உள்ளன.
# புக்கிட் பிந்தாங்

## புகழ்பெற்ற வணிக வளாகங்கள்

புக்கிட் பிந்தாங் நகர மையம், மலேசியாவில் புகழ்பெற்ற கடைவல மாவட்டங்களில் ஒன்றாகும்.  
- கோலாலம்பூர் பெர்ஜெயா சதுக்கம் (*Berjaya Times Square*)
- இம்பி பிளாசா (*Imbi Plaza*)
- பாரன்கீட் 88 (*Fahrenheit 88*)
- லோ யாட் பிளாசா (*Low Yat Plaza*)
- சுங்கை வாங் பிளாசா (*Sungei Wang Plaza*)
- லாட் 10 (*Lot 10*)
- கோலாலம்பூர் பெவிலியன் (*Pavilion Kuala Lumpur*)
- லாலா போர்ட் புக்கிட் பிந்தாங் நகர மையம் (*LaLaport Bukit Bintang City Centre*)  
போன்ற வணிக வளாகங்கள் இந்தப் பகுதியில்தான் அமைந்து உள்ளன. இவற்றில் பெரும்பாலானவை, மலேசியாவில் பெரும்பாலோருக்கு நன்கு அறியப்பட்ட வளாகங்கள் ஆகும்.
# அரிசுடோகோரசு

**அரிசுடோகோரசு** (*Aristagoras*, ), இ. கிமு 497/496,) என்பவர் கிமு 6 ஆம் நூற்றாண்டின் பிற்பகுதியிலும், கிமு 5 ஆம் நூற்றாண்டின் முற்பகுதியிலும் ஐயோனியான் நகரமான மிலீட்டசின் ஆட்சியாளரும், பாரசீக அகாமனிசியப் பேரரசுக்கு எதிரான ஐயோனியன் கிளர்ச்சியின் ஆரம்ப ஆண்டுகளில் முக்கிய வீரராகவும் இருந்தவர். இவர் இஸ்டியாயசின் மருமகன், மேலும் மிலேட்டசின் சர்வாதிகாரத்தை அவரிடமிருந்து பெற்றார்.
# பிரசியோடைமியம் பாசுபைடு

**பிரசியோடைமியம் பாசுபைடு** (*Praseodymium phosphide*) என்பது PrP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் பாசுபரசும் சேர்ந்து படிகங்களாக இச்சேர்மம் உருவாகிறது.
# பிரசியோடைமியம் பாசுபைடு

## தயாரிப்பு

அயோடின் முன்னிலையில் பிரசியோடைமியத்தையும் பாசுபரசையும் ஒன்றாகச் சேர்த்து சூடுபடுத்தினால் பிரசியோடைமியம் பாசுபைடு உருவாகிறது.:
::<chem> Pr + P -> PrP </chem>
# பிரசியோடைமியம் பாசுபைடு

## இயற்பியல் பண்புகள்

Fm3m என்ற இடக்குழுவும் a = 0.5872 நானோமீட்டர், Z = 4 என்ற அலகு அளவுருக்களும் கொண்டு சோடியம் குளோரைடு கட்டமைப்பில் கனசதுரப் படிகத் திட்டத்தில் பிரசியோடைமியம் பாசுபைடு படிகமாகிறது.  
3120 பாகை செல்சியசு வெப்பநிலையில் பிரசியோடைமியம் பாசுபைடு உருகுகத் தொடங்குகிறது.
# நாய் சேகர் ரிட்டர்ன்ஸ்

***நாய் சேகர் ரிட்டர்ன்ஸ்*** (*Naai Sekar Returns*) என்பது 2022-இல் சுபாஸ்கரன் அல்லிராஜா தயாரிப்பில் இயக்குநர் சுராஜ் எழுதி இயக்கிய இந்தியத் தமிழ் மொழி குற்றவியல் நகைச்சுவைத் திரைப்படமாகும். இப்படத்தில் வடிவேலு 4 ஆண்டுகளுக்குப் பிறகு மீண்டும் நடிக்கிறார். வடிவேலு மற்றும் சுராஜ் ஆகியோருடன் தனது முதல் கூட்டணியில் சந்தோஷ் நாராயணன் இப்படத்திற்கு இசையமைத்துள்ளார். இப்படம் சுராஜ் இயக்கிய தலை நகரம் (2006) திரைப்படத்தில் வடிவேலுவின் கதாபாத்திரத்தின் வழித்தொடர் ஆகும். இந்த திரைப்படம் 9 டிசம்பர் 2022 அன்று திரையரங்குகளில் வெளியிடப்பட்டது.
# நாய் சேகர் ரிட்டர்ன்ஸ்

## நடிகர்கள்

- நாய் சேகராக வடிவேலு
- சிவாங்கி கிருஷ்ணகுமார்
- ரெடின் கிங்ஸ்லி
- ஆனந்தராஜ்
- லொள்ளு சபா மாறன்
- முனிஷ்காந்த்
- விக்னேஷ்காந்த்
- லொள்ளு சபா சேசு
- பிரசாந்த் ரங்கசாமி
# நாய் சேகர் ரிட்டர்ன்ஸ்

## தயாரிப்பு

திரைப்படங்களில் நடிப்பதற்கு நடிகர் வடிவேலுவுக்கு வழங்கப்பட்ட தடை நீக்கப்பட்டதும், இயக்குநர் சுராஜுடன் தான் நடிக்கவுள்ளதாக நடிகர் வடிவேலு அறிவித்தார். இப்படத்தை லைக்கா தயாரிப்பகம் பதாகையின் கீழ் சுபாஸ்கரன் அல்லிராஜா தயாரித்து வருகிறார். இந்தப் படத்திற்கு ‘நாய் சேகர்’ என்று பெயரிடப்படும் என எதிர்பார்க்கப்பட்ட நிலையில், தலைப்பில் மாற்றம் செய்யப்பட்டுள்ளது. "தலை நகரம்" படத்திற்காக வடிவேலுவும், இயக்குநர் சுராஜும் முதன்முதலில் இணைந்தனர். அந்த படத்தில் நகைச்சுவைக் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. எனவே அந்த கதாபாத்திரத்தின் பெயரையே படத்தின் தலைப்பாக வைக்க படக்குழு திட்டமிட்டது. ஆனால் தலைப்பை சதீஸ் நடிப்பில் உருவாகும் படத்துக்கு ஏஜிஎஸ் என்டர்டெயின்மென்ட் நிறுவனம் பதிவு செய்துள்ளது.  
பல விவாதங்களுக்குப் பிறகு, ஏஜிஎஸ் தயாரிப்பு நிறுவனம் தங்கள் படத்தை நாய் சேகர் என்ற பெயரில் வெளியிட்டது. எனவே தயாரிப்பாளர்கள் தலைப்பில் மாற்றம் செய்ய வேண்டியிருந்தது. மேலும் புதிய தலைப்பாக 'நாய் சேகர் ரிட்டர்ன்ஸ்' இறுதி செய்யப்பட்டது.  
சமீபத்தில் ஒரு பேட்டியில், நகைச்சுவை நடிகர் ரெடின் கிங்ஸ்லி தான் படத்தில் இருப்பதை உறுதிப்படுத்தினார்.
# நாய் சேகர்

***நாய் சேகர்*** ( *Naai Sekar* ) என்பது 2021ஆம் ஆண்டு தமிழ் மொழியில் வெளியான அறிவியல் புனைகதை நகைச்சுவைத் திரைப்படமாகும். இதை அறிமுக இயக்குநர் கிஷோர் ராஜ்குமார் எழுதி இயக்கியுள்ளார். ஏஜிஎஸ் என்டர்டெயின்மென்ட் பதாகையின் கீழ் கல்பாத்தி எஸ். அகோரம் தயாரித்துள்ளார். இப்படத்தில் சதீஸ், பவித்ரா லட்சுமி (அறிமுகம்), ஜார்ஜ் மரியன், சங்கர் கணேஷ், லிவிங்ஸ்டன், இளவரசு, சிறீமன் உள்ளிட்ட துணை நடிகர்களுடன் நடித்துள்ளனர். ஒரு லாப்ரடர் ரெட்ரீவர் நாயும் ஒரு முக்கிய பாத்திரத்தில் நடித்துள்ளது. படம் நாயுடன் தனது ஆன்மாவை மாற்றிக்கொள்ளும் ஒரு மனிதனின் கதையைச் சுற்றி வருகிறது. ஒலிப்பதிவில் அனிருத் ரவிச்சந்திரன் இசையமைத்த ஒரு பாடலுடன் மூன்று பாடல்கள் இடம்பெற்றன. இப்படம் விமர்சன ரீதியாகவும் வணிக ரீதியாகவும் வெற்றி பெற்றது.
# நாய் சேகர்

### தலைப்பு சர்ச்சை

லைக்கா தயாரிப்பகம் தயாரிப்பில் இயக்குநர் சுராஜ் இயக்கத்தில் நடிகர் வடிவேலு நடிக்கும் படத் தலைப்பை 'நாய் சேகர்' என்று திட்டமிட்டனர். 2006இல் வெளியான தலைநகரம் படத்தில் வடிவேலுவின் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. ஆனால் தலைப்பு ஏற்கனவே ஏஜிஎஸ் என்டர்டெயின்மென்ட் மூலம் பதிவு செய்யப்பட்டிருந்தது. பல விவாதங்களுக்குப் பிறகு, ஏஜிஎஸ் என்டர்டெயின்மென்ட் படத்திற்கு 'நாய் சேகர்' என்றே தலைப்பிட்டு வெளியிட்டது. எனவே வடிவேலுவின் படத்தின் தயாரிப்பாளர்கள் படத்தலைப்பை நாய் சேகர் ரிட்டர்ன்ஸ் என மாற்றம் செய்தனர்.
# நாய் சேகர்

## வெளியீடு

படத்தின் முன்னோட்டம் 1 சனவரி 2022 அன்று வெளியானது. படத்தை தைப்பொங்கல் விடுமுறையை முன்னிட்டு சனவரி 13, 2022 அன்று வெளியிட தயாரிப்பாளர்கள் திட்டமிட்டனர்.  
திரையரங்குகளுக்குப் பிந்தைய தொலைக்காட்சி செயற்கைக்கோள் மற்றும் டிஜிட்டல் ஸ்ட்ரீமிங் உரிமைகளை முறையே சன் தொலைக்காட்சி மற்றும் நெற்ஃபிளிக்சு வாங்கியுள்ளது.
# நாய் சேகர்

## நடிகர்கள்

- சேகர் லட்சுமிபதியாக சதீஷ்
- புருனோ - படையப்பா
- சிவா படையப்பாவின் பின்னணிக்குரல்
- லொள்ளு சபா மாறன் - மாலி
- பூஜா நீலகண்டனாக பவித்ரா லட்சுமி
- விஞ்ஞானி ராஜராஜனாக ஜார்ஜ் மேரியன்
- "தண்ணி தொட்டி" சுகுமாராக ஷங்கர் - கணேஷ்
- தங்கராஜ் போலீஸ் அதிகாரியாக லிவிங்ஸ்டன்
- இளவரசு - பூஜாவின் அப்பாவாக
- சேகரின் தந்தையாக ஞானசம்பந்தம்
- சேகரின் அம்மாவாக நித்யா ரவீந்திரன்
- சுவாமிநாதன் - மண்டல மேலாளர்
- நிறுவன இயக்குநராக வினோதினி வைத்தியநாதன்
- பூஜாவின் அழகுக்கலைஞராக சுனிதா கோகோய்
- மருத்துவராக புஜ்ஜி பாபு
# சிபி புவன சந்திரன்

**சிபி புவன சந்திரன்** (*Ciby Bhuvana Chandran*, பிறப்பு 5 ஆகத்து 1991), எளிமையாக **சிபி** என்றும் அழைக்கப்படுகிறார். இவர் தமிழ்த் திரைப்படங்களில் முக்கியமாக பணியாற்றும் ஒரு இந்திய நடிகர் ஆவார். *வஞ்சகர் உலகம்* (2018) படத்தில் நாயகனாக நடிப்பதற்கு முன்பு இவர் *ஓ காதல் கண்மணி* (2015) படத்தில் சிறு கதாபாத்திரத்தில் அறிமுகமானார். பின்னர் *மாஸ்டர்* (2021) படத்தில் துணை வேடத்தில் நடித்தார். 2022 இல் வெளிவரவிருக்கும் *எதற்கும் துணிந்தவன்* திரைப்படத்தில் சூர்யாவுடன் இணைந்து சிபி ஒரு முக்கிய பாத்திரத்தில் நடிக்க உள்ளார். இவர் உண்மை நிலை தொலைக்காட்சி நிகழ்ச்சியான *பிக் பாஸ் தமிழ் 5இல்* போட்டியாளராக கலந்து கொண்டார்.
# சிபி புவன சந்திரன்

## ஆரம்ப மற்றும் தனிப்பட்ட வாழ்க்கை

சிபி தென்காசியில் பிறந்து பின்னர் தமிழ்நாட்டின் சேலத்திற்கு குடிபெயர்ந்தார். இதன் பிறகு இவர் சென்னைக்கு சென்றார். இவரது தந்தை ஒரு மருத்துவர். கல்லூரியில் படிக்கும்போதே குறும்படங்களில் நடித்தார். இவர் ஐக்கிய இராச்சித்தில் இருந்து திரும்பிய பிறகு சந்தித்த சுலோகா என்பவரை நவம்பர் 14 அன்று திருமணம் செய்துகொண்டார்
# சிபி புவன சந்திரன்

## தொழில்

### திரைப்படம்

சிபியின் முதல் படம் *ஓ காதல் கண்மணி*, அதில் இவர் துல்கர் சல்மானின் நண்பராக ஒரு சிறிய பாத்திரத்தில் நடித்தார்.  
*வஞ்சகர் உலகம்* திரைப்படத்தில் இவர் முன்னணி கதாநாயகர்களில் ஒருவராக நடித்தத பாத்திரமானது இவருக்கு முக்கிய திருப்புமுனையாக அமைந்தது. இது இவருக்கு ஓரளவு புகழைப் பெற்றுத் தந்தது. இதன் பிறகு 2021 இல் நடித்து வெளியான *மாஸ்டர்* திரைப்படம் மற்றொரு திருப்புமுனையை ஏற்படுத்தியது. அப்படத்தில் இவர் விஜயுடன் இணைந்து நடித்தார். அதில் இவர் அவரது மாணவராக நடித்தார், மேலும் " வாத்தி கம்மிங் " பாடலிலும் தோன்றினார்.  
இவரது அடுத்த படம் சூரியா மற்றும் பிரியங்கா அருள் மோகன் ஆகியோருடன் *எதற்கும் துணிந்தவன்* ஆகும்.
# சிபி புவன சந்திரன்

## தொழில்

### தொலைக்காட்சி

*தமிழ் தொலைக்காட்சி உண்மைநிலை நிகழ்சியான பிக் பாஸ் தமிழ் 5* இல் சிபி கலந்துகொண்டார். 12 லட்சம் ரொக்கப் பரிசுடன் 95வது நாள் நிகழ்ச்சியில் இருந்து வெளியேறினார். .  
*பிக் பாசிலிருந்து* இவர் வெளியேறிய பிறகு, இவரது இன்ஸ்ட்டாகிராம் பக்கத்தில் வெகுசன இரசிகர்கள் நிறையபேர் பின்தொடர்ந்தனர். அதில் இவர் ஐந்து நாட்களில் கிட்டத்தட்ட 46,000 பின்தொடரபவர்களைப் பெற்றார். பிக் பாசில் இவரது நேர்மை, உண்மைத் தன்மை, ஆளுமை, கருணை, அமைதியான நகைச்சுவை, மற்ற போட்டியாளர்களிடம் அவர் காட்டும் மரியாதை ஆகியவற்றால் இவரை வெகுசன ரசிகர்களை பின்தொடர வைத்தது. இவர் பிக்பாஸ் வீட்டில் "சிபிலா" என்றும் "மேரீட் பேச்சுலர்" என்றும் அழைக்கப்பட்டார்.
# சிபி புவன சந்திரன்

## திரைப்படவியல்

### திரைப்படம்

| 2015 | *ஓ காதல் கண்மணி* | ஆதித்யாவின் சக பணியாளர் | தமிழ் | அங்கீகரிக்கப்படாத பாத்திரம் |
| --- | --- | --- | --- | --- |
| 2018 | *வஞ்சகர் உலகம்* | சண்முகம் / சியாம் | முன்னணி பாத்திரதில் அறிமுகம் |  |
| 2021 | *குரு* | ஸ்ரீ |  |  |
| 2022 | *எதற்கும் துணிந்தவன்* | } |  |  |
# சிபி புவன சந்திரன்

## திரைப்படவியல்

### குறும்படம்

| 2014 | எஸ்.பி. பிரியாணி | இளைஞன் | தமிழ் | ஏ7 ஸ்டுடியோஸ் | இளம் பெண்ணாக சுருதி | விநாயக் | அறிமுக குறும்படம் | 14:44 |
| --- | --- | --- | --- | --- | --- | --- | --- | --- |
| 2015 | 29 - காதல் கதை | வருண் சர்மா | தமிழ் சாட்கட் | தீபாவளி பைத்யாவாக பிரியாவாக | எஸ். பாலச்சந்தர் | 21:15 | } |  |
# சிபி புவன சந்திரன்

## திரைப்படவியல்

### இசைக் காணொலிகளில்

| 2014 | ஃபீல் மை லவ் (அதிகாரப்பூர்வ தமிழ் இசைக் கானொலி) | வி.ஆர்.எஸ் மியூசிக் புரொடக்சன்ஸ் | தமிழ் | விஜய் ராஜ செல்வன் | 3:07 | அறிமுக காணொலி பாடல் |
| --- | --- | --- | --- | --- | --- | --- |
| 2015 | மெலடி ஆஃப் லவ் (அதிகாரப்பூர்வ தமிழ் இசை காணொலி) | 3:14 |  |  |  |  |
| 2017 | ஹார்ட் டு ஹார்ட் (அதிகாரப்பூர்வ தமிழ் இசை காணொலி) | 4:01 | } |  |  |  |
# சிபி புவன சந்திரன்

## திரைப்படவியல்

### தொலைக்காட்சி

| 2021-22 | *பிக் பாஸ் தமிழ் 5* | பங்கேற்பாளர் | விஜய் தொலைக்காட்சி | *12 லட்சம்* ரொக்கப் பரிசுடன் 95வது நாளில் வெளியேறினார் |
| --- | --- | --- | --- | --- |
# ரெடின் கிங்ஸ்லி

**ரெடின் கிங்ஸ்லி** (*Redin Kingsley*) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தமிழ்த் திரைப்படங்களில் பணியாற்றி வருகிறார். இவர் திரைப்படங்களில் சத்தமாகவும், தட்டையாகவும் பேசும் பாணியில் மிகவும் பிரபலமானவர்.
# ரெடின் கிங்ஸ்லி

## தொழில்

ரெடின் கிங்ஸ்லி திரைப்படங்களில் நுழைவதற்கு முன்பு சென்னை, பெங்களூர் போன்ற நகரங்களில் நடக்கும் அரசு கண்காட்சிகளுக்கு ஒரு நிகழ்ச்சி அமைப்பாளராகப் பணிபுரிந்தார். இவரது முதல் படம் நெல்சன் திலீப்குமார் இயக்கத்தில் 'வேட்டை மன்னன்' என்று கூறப்பட்டது. ஆனால் அந்த படம் அறியப்படாத காரணங்களால் கைவிடப்பட்டது. பின்னர் 2018இல், இவர் முதலில் நெல்சன் இயக்கிய நயன்தாராவின் கோலமாவு கோகிலாவில் தோன்றினார்.  
சில படங்களில் சிறிய வேடங்களில் தோன்றிய பிறகு, இவர் நெற்றிக்கண் (2021) படத்தில் இரகசிய ஏஜென்டாகவும், 'டாக்டர்' (2021) படத்தில் மறைநிலை காவல் அதிகாரியாகவும் நடித்திருந்தார். நகைச்சுவையான பாத்திரங்களைத் தொடர்ந்து இவர் இரசினிகாந்தின் அண்ணாத்த (2021) படத்திலும் நடித்தார். இவரது தற்போதைய திட்டங்களில் சூர்யாவின் எதற்கும் துணிந்தவன், விஜய்யின் 'பீஸ்ட்' ஆகியவை அடங்கும். இரண்டுமே சன் பிக்சர்ஸ் தயாரிக்கின்றன. வடிவேலுவின் முந்தைய படங்களில் இவரது நடிப்பிற்காக இவர் அழைக்கப்பட்டு பாராட்டப்பட்டார்.
மேலும் வடிவேலுவின் வரவிருக்கும் நகைச்சுவைத் திரைப்படமான நாய் சேகர் ரிட்டர்ன்ஸ் படத்தில் ஒரு முக்கிய பாத்திரம் வழங்கப்பட்டது.
# நெல்சன் திலீப்குமார்

**நெல்சன் திலீப்குமார்** (*Nelson Dilipkumar*) திரைப்படங்களில் **நெல்சன்** என்று அழைக்கப்படும் இவர் ஓர் இந்திய திரைப்பட இயக்குநரும், திரைக்கதை எழுத்தாளரும் ஆவார். இவர் முக்கியமாக தமிழ்த் திரைப்படங்களில் பணியாற்றுகிறார் . இவரது படங்கள் கருப்பு நகைச்சுவை மற்றும் ஒத்திசைக்கப்பட்ட நகைச்சுவை கதாபாத்திரங்களின் கூறுகளைக் கொண்டதாக அறியப்படுகின்றன. நெல்சன் தான் முதல் இயக்கிய கோலமாவு கோகிலா படத்திற்காக நோர்வே தமிழ்த் திரைப்பட விழாவில் சிறந்த திரைக்கதைக்கான விருதை வென்றார். தி டைம்ஸ் ஆஃப் இந்தியாவின் கட்டுரையில் 2018ஆம் ஆண்டின் நம்பிக்கைக்குரிய இயக்குனர்களில் இவர் பட்டியலிடப்பட்டார்.
# நெல்சன் திலீப்குமார்

## தொடக்க வாழ்க்கை

நெல்சன் சென்னையில் உள்ள புதுக் கல்லூரியில் காட்சி தொடர்பியல் (விசுவல் கம்யூனிகேஷன்) பட்டப்படிப்பு முடித்தவர். இவர் தனது திரை வாழ்க்கையை விஜய் தொலைக்காட்சியில் உதவிக் கதாசிரியராகத் தொடங்கினார். நெல்சனின் தந்தை 2018 நவம்பரில் காலமானார்.
# மூவிணைய-பியூட்டைல் நைத்திரைட்டு

**மூவிணைய-பியூட்டைல் நைத்திரைட்டு** (*Tert-Butyl nitrite*) (CH<sub>3</sub>)<sub>3</sub>CONO என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற நீர்மமாகக் காணப்படும் இதை நைட்ரசு அமிலத்தின் மூவிணைய-பியூட்டைல் எசுத்தர் என்கிறார்கள். கரிமத் தொகுப்பு வினைகளில் மூவிணைய-பியூட்டைல் நைத்திரைட்டு ஒரு வினையாக்கியாகப் பயன்படுத்தப்படுகிறது. மூவிணைய பியூட்டைல் ஆல்ககாலுடன் சேர்த்து மூவிணைய-பியூட்டைல் நைத்திரைட்டை ஒரு கரைசலாகவும் பயன்படுத்தலாம்.
# விக்கிப்பீடியா:Statistics/February 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# இராம் சந்தர்

**தோபி இராம் சந்தர் (Dhobi Ram Chander)** 1947 ஆம் ஆண்டு நடைபெற்ற இந்தியா-பாக்கித்தான் போரின் போது மகாவீர் சக்ரா விருது பெற்ற ஒரு குடிமகன் ஆவார். மகாவீர் சக்ரா விருது பெற்ற இராணுவப் படைவீரர் அல்லாத இரண்டு குடிமக்களில் இவரும் ஒருவர் ஆவார்.
# இராம் சந்தர்

## வாழ்க்கைக் குறிப்பு

இராம் சந்தர் 1921 ஆம் ஆண்டு பஞ்சாபின் சலந்தரில் உள்ள கோட் கிசன் சந்து பகுதியில் பாகிர் சந்துக்கு மகனாகப் பிறந்தார்.
# இராம் சந்தர்

## இராணுவ வாழ்க்கை

1947 ஆம் ஆண்டு மே மாதத்தில் இந்திய இராணுவத்தின் மெட்ராசு பொறியியலாளர் குழுமத்தின் 14 ஆம் படைப்பிரிவின் பொறியியல் பிரிவில் சந்தர் சேர்ந்தார். இந்திய இராணுவத்தில் ஒரு குடிமகனாகவும், தொழிலில் ஒரு சலவை செய்பவராகவும் இருந்தார்.  
1947 ஆம் ஆண்டு டிசம்பர் மாதம் 18 ஆம் தேதியன்று ஆயுதப்படை அதிகாரி எஃப்.டி.டபிள்யூ பாலோனின் தலைமையில் சம்முவுக்குச் செல்லும் பாதுகாவல் குழுவின் ஒரு பகுதியாக சந்தர் இருந்தார். பாதுகாவல் குழு பாம்ப்லாவை அடைந்தபோது, எதிரியால் ஒரு பாலத்தின் மேல் தளம் அகற்றப்பட்டு சாலைத் தடை உருவாக்கப்பட்டிருந்தது. பாலம் தொடர்ச்சியான தீயில் இருந்தபோது, பாதுகாவல் தளபதிக்கு தளத்தை மாற்ற சந்தர் உதவினார். அதிகாரி பாலோன் காயமடைந்தபோது, சந்தர் அதிகாரியின் துப்பாக்கியை எடுத்து எதிரிகளை முன்னேற விடாமல் வைத்திருக்க உதவினார். மேலும் எதிரிகளை சுட்டுவீழ்த்தி ஐந்து முதல் ஆறு பேர் வரை உயிரிழப்புகளையும் ஏற்படுத்தினார். படையிலிருந்து தனியாகப் பிரிந்த நிலையில் காயம்பட்டு இரத்தம் இழந்துகொண்டிருந்த இவருடைய அதிகாரி பாலோனுக்கு 13 கிலோமீட்டர் தொலைவிலுள்ள படைப்பகுதிக்கு வர உதவினார்&nbsp;
# இராம் சந்தர்

## இறப்பு

இராம் சந்தர் 1998 ஆம் ஆண்டு இறந்தார்
# கேரளத்தில் உள்ள இந்து கோயில்களின் பட்டியல்

**கேரளத்தில் உள்ள இந்து கோயில்களின் பட்டியல்** (*List of Hindu temples in Kerala*) இது தென்னிந்திய மாநிலமான கேரளத்தில் உள்ள புகழ்பெற்ற இந்துக் கோவில்களின் பட்டியலாகும். கேரளத்தில் உள்ள கோவில்களில் மாவட்டம் வாரியாக திருவிதாங்கூர் தேவசம் வாரியத்தின் கீழ் 1248 கோவில்கள் உள்ளன. தனியாருக்குச் சொந்தமான ஆயிரக்கணக்கான கோயில்களும் உள்ளன. சாதாரண கோயில்கள் என்று சொல்லப்படுவதைத் தவிர, சிறீ நாராயணகுரு போன்ற மகான்களுக்கு அர்ப்பணிக்கப்பட்ட கோயில்கள் ஏராளம். இவற்றின் சரியான எண்ணிக்கை கிடைக்கவில்லை.
# கேரளத்தில் உள்ள இந்து கோயில்களின் பட்டியல்

## ஆலப்புழா

| கார்த்தியாயனி தேவி கோவில், சேர்த்தலை | சேர்த்தலை | துர்க்கை |  |
| --- | --- | --- | --- |
| வடக்கன் கோயில் தேவி கோவில் புதியவிளை | புதியவிளை, காயம்குளம் | பார்வதி |  |
| மணற்காட்டுத் தேவி கோவில் | பள்ளிப்பட்டு, ஹரிப்பாடு, ஆலப்புழா மாவட்டம் | புவனேசுவரி |  |
| சக்குளத்துக்காவு பகவதி கோயில் | நீராட்டுபுரம் | துர்க்கை |  |
| - | செட்டிகுளங்கரா தேவி கோயில் | மாவேலிக்கரா | பகவதி |
| ஸ்ரீநாராயணபுரம் கோவில் | பெரிசேரி | விஷ்ணு |  |
| படநிலம் பரபிரம்மம் கோவில் | படநிலம், மாவேலிக்கரா | பரப்பிரம்மன் |  |
| செங்கன்னூர் மகாதேவர் கோயில் | செங்கன்னூர் | சிவன், பார்வதி |  |
| கண்டியூர் ஸ்ரீ மகாதேவர் கோயில்]] | மாவேலிக்கரா | சிவன் |  |
| ஆனந்தேஸ்வரம் மகாதேவர் கோயில் | பண்டநாடு, செங்கன்னூர் | சிவன் |  |
| ஹரிப்பாடு சுப்பிரமணிய சுவாமி கோயில் | ஹரிப்பாடு | முருகன் |  |
| மன்னார்சாலை கோவில் | ஹரிப்பாடு | நாகராஜன் & நாகயக்சி |  |
| அம்பலப்புழா கிருஷ்ணர் கோயில் | அம்பலப்புழா | கிருட்டிணன் |  |
| வேதாளன்காவு மகாதேவர் கோயில் | கப்பில் கிழக்கு, கிருட்டிணபுரம், ஆழப்புழா, காயம்குளம் | சிவன் |  |
| ஏவூர் மேஜர் சிறீகிருட்டிணசுவாமி கோவில் | ஏவூர், காயம்குளம் | கிருட்டிணன் |  |
| வெட்டிகுளங்கரா தேவி கோயில் | செப்பாடு, ஹரிப்பாடு | துர்க்கை |  |
| அடிச்சிக்காவு சிறீ துர்கா தேவி சேத்திரம் | பண்டநாடு, செங்கன்னூர் | துர்க்கை |  |
| காவில் சிறீ பத்ரகாளி கோயில் | கருமாடி, ஆழப்புழா | பத்ரகாளி | } |
# கேரளத்தில் உள்ள இந்து கோயில்களின் பட்டியல்

## எர்ணாகுளம்

| சோட்டானிக்கரை கோவில் | சோட்டானிக்கரை | லட்சுமி (இந்துக் கடவுள்) |  |
| --- | --- | --- | --- |
| எர்ணாகுளம் சிவன் கோயில் | எர்ணாகுளம் | சிவன், பிள்ளையார், பார்வதி |  |
| பூர்ணாத்திரேயசர் கோயில் | திருப்பூணித்துறை | சந்தானகோபால மூர்த்தி வடிவில் விஷ்ணு |  |
| தாமரம்குளங்கரை சிறீ சாஸ்தா கோயில் | திருப்பூணித்துறை | தர்ம சாஸ்தா வடிவில் ஐயப்பன் |  |
| திருக்காட்கரை காட்கரையப்பன் கோயில் | திருக்காட்கரை | வாமனர் |  |
| திருநயத்தோடு சிவ நாராயண கோயில் | நயத்தோடு | சிவன் |  |
| மகளியம் சிறீராமசாமி கோயில் | இரும்பனம் | இராமர் |  |
| சேரநல்லூர் சிவன் கோயில் | சேரநல்லூர் | சிவன் |  |
| மாரம்குளங்கரை கிருட்டிணன் கோயில் | ஏரூர் | கிருட்டிணன் |  |
| தட்சிண மூகாம்பிகா கோயில் | வடக்கு பறவூர் | சரசுவதி |  |
| புத்தூர்பிள்ளை சிறீ கிருட்டிணசுவாமி கோயில் | மஞ்சப்பாறா | கிருட்டிணன் |  |
| திருமூழிக்களம் | மூழிக்களம் | இலட்சுமணன் |  |
| பழூர் பெரும்திரைக் கோயில் | பிறவம் | சிவன் |  |
| திருவாலூர் மகாதேவன் கோயில் | ஆலங்காடு | சிவன் |  |
| சிறீ பாலகிருட்டிண சுவாமி கோயில், குழுப்பிள்ளி | குழுப்பிள்ளி | பாலகிருட்டிணனாக கிருட்டிணன் |  |
| இரவிக்குளங்கரை பகவதி கோயில் | அகப்பறம்பு | சிவன், ஐயப்பன் |  |
| செறாயி கௌரீஸ்வரர் கோவில் | செறாயி | முருகன் |  |
| சிறீ வாசுதேவபுரம் மகாவிஷ்ணு கோயில் | மகாவிஷ்ணு | கிருட்டிணன் | } |
# கேரளத்தில் உள்ள இந்து கோயில்களின் பட்டியல்

## இடுக்கி

| ஸ்ரீ சித்தி விநாயகர் கோவில், சித்தம்பாறை | சித்தம்பாறை | பிள்ளையார் |  |
| --- | --- | --- | --- |
| கிருஷ்ணர் கோயில், தொடுபுழா | தொடுபுழா | கிருட்டிணன் |  |
| காஞ்சிரமற்றம் சிறீ மகாதேவர் ஆலயம் | காஞ்சிரமற்றம் | சிவன் |  |
| உரவப்பாறா கோயில் | ஒலமட்டம், தொடுபுழா | சுப்ரமணியர் |  |
| காரிகோடு பகவதி கோயில் | கரிக்கோடு | பகவதி | } |
# கேரளத்தில் உள்ள இந்து கோயில்களின் பட்டியல்

## கண்ணூர்

| தளிப்பறம்பு ராஜராஜேஸ்வரர் கோயில் | தளிப்பறம்பா | சிவன் |
| --- | --- | --- |
| கொட்டியூர் கோயில் | கொட்டியூர் | சிவன் |
| திருவங்காடு இராமசாமி கோயில் | தலச்சேரி | இராமர் |
| முத்தப்பன் கோயில் | பரசினிக்கடவு | முத்தப்பன் |
| திரிச்சம்பரம் கோயில் | தளிப்பறம்பா | கிருட்டிணன் |
| மிருதங்க சைலேஸ்வரி கோவில் | முழக்குன்னு | துர்க்கை |
| சிறீ அண்டலூர்காவு | தலச்சேரி | இராமர் / தெய்வதர் |
| வடேசுவரம் கோவில் | அரோளி | சிவன் |
| ஊர்ப்பழச்சி காவு | எடக்காடு | பகவதி |
| களரிவாதுக்கல் பகவதி கோவில் | வளபட்டணம் | பத்ரகாளி |
| அன்னபூர்ணேசுவரி கோவில், செறுகுன்னு | செறுகுன்னு, கண்ணபுரம் | அன்னபூரணி, கிருட்டிணன் |
| மாடாயி காவு | மாடாயி | பத்ரகாளி |
| குன்னத்தூர் பாடி | மேற்குத் தொடர்ச்சி மலை | முத்தப்பன் |
| ஜகன்னாதர் கோவில், தலச்சேரி | தலச்சேரி | சிவன் |
| சிறீ சுந்தரேசுவர ஆலயம் | தளாப்பு | சிவன் |
# கேரளத்தில் உள்ள இந்து கோயில்களின் பட்டியல்

## காசர்கோடு

| அனந்தபுர ஏரிக் கோயில் | அனந்தபுரம் | விஷ்ணு |  |
| --- | --- | --- | --- |
| மதுர் கோயில் | மதுர் | பிள்ளையார் |  |
| சிறீ மடியன் கூலோம் கோவில் | காஞ்ஞங்காடு | சிவன் |  |
| சிறீ லட்சுமி வெங்கடேசர் கோவில் | காஞ்ஞங்காடு | விஷ்ணு |  |
| கனிபுரா சிறீ கோபாலகிருட்டிணன் கோவில் | கும்பிளா | கிருட்டிணன் |  |
| நீலேசுவரம் முத்தப்பன் மடப்புறம் | நீலேசுவரம் | முத்தப்பன் |  |
| ஆல்தரக்கால் சிறீ முத்தப்பன் மடப்புரம் | காஞ்ஞங்காடு | முத்தப்பன் |  |
| மாயாதி தேவி கோவில் | பலந்தோடு, பனத்தடி | தேவி |  |
| கனிலா சிறீ பகவதி கோவில் | மஞ்சேஸ்வரம் | பகவதி | } |
# கேரளத்தில் உள்ள இந்து கோயில்களின் பட்டியல்

## கொல்லம்

| சாஸ்தாங்கோட்டை தரும சாஸ்தா கோயில் | சாஸ்தாம்கோட்டை | சாஸ்தா |  |
| --- | --- | --- | --- |
| கடக்கல் தேவி கோவில் | கடக்கல் | பத்ரகாளி |  |
| கிளிமரத்துகாவு கோவில் | கடக்கல் | சிவன், பார்வதி, மகாநாதன், கணபதி, முருகன், அனுமன், சாஸ்தா, நாகர் |  |
| பொருவழி பெருவிருத்தி மலைநாடா கோவில் | பொருவழி | துரியோதனன் |  |
| சாத்தன்னூர் ஸ்ரீ பூதநாதர் கோவில் | சாத்தனூர் |  |  |
| புற்றிங்கல் கோவில் | பரவூர் | புற்றிங்கல் அம்மன் |  |
| புலிமுகம் தேவி கோவில் | தாழவா | பத்ரகாளி |  |
| வயலில் திருக்கோவில் மகாவிஷ்ணு ஆலயம் | இளம்குளம், கல்லுவத்துக்கல் | விஷ்ணு |  |
| அம்மாச்சிவீடு முகூர்த்தி | பிள்ளையார், சாமுண்டி, யோகேசுவரன் |  |  |
| ஓச்சிறை கோயில் | ஓச்சிறை | பரபிரம்மம் |  |
| கொட்டாரக்கரா மகா கணபதி கோவில் | கொட்டாரக்கரா | சிவ விநாயகர் |  |
| ஸ்ரீ இடியப்பன் கோவில் | மறைக்கோடு, கரிக்கோம் | சிவன், பார்வதி, விஷ்ணு | } |
# கேரளத்தில் உள்ள இந்து கோயில்களின் பட்டியல்

## கோட்டயம்

| ஏற்றமனூர் சிவன் கோயில் | ஏற்றமனூர் | சிவன் |  |
| --- | --- | --- | --- |
| திருநக்கரை மகாதேவர் கோவில் | கோட்டயம் | சிவன் |  |
| வைக்கம் சிவன் கோவில் | வைக்கம் | சிவன் |  |
| வாழப்பள்ளி மகா சிவன் கோவில் | சங்கனாச்சேரி | சிவன் |  |
| கடுதுருத்தி மகாதேவர் கோவில் | கடுதுருத்தி | சிவன் |  |
| நீண்டூர் சுப்ரமணிய சுவாமி கோவில் | நீண்டூர், கோட்டயம் | சுப்பிரமணியன் |  |
| சக்தீசுவரம் கோவில் | அய்மனம், கோட்டயம் | ஆதி பராசக்தி |  |
| கவின்புரம் தேவி கோவில் | ஏழச்சேரி | சிவன், பார்வதி |  |
| பனச்சிக்காடு கோயில் | பனச்சிக்காடு | சரஸ்வதி, விஷ்ணு |  |
| பட்டுபுரக்கல் பகவதி கோவில், கட்டம்பாக்கம் | நீழூர், கோட்டயம் | பத்ரகாளி |  |
| இராமபுரம் சிறீராமர் கோவில் | இராமபுரம் | இராமர் | } |
# கேரளத்தில் உள்ள இந்து கோயில்களின் பட்டியல்

## கோழிக்கோடு

| லோகநார்காவு கோயில் | வடகரை | துர்க்கை |  |
| --- | --- | --- | --- |
| பிசாரிக்காவு கோவில் | கொயிலாண்டி | துர்க்கை |  |
| தளி சிவன் கோயில் | கோழிக்கோடு | சிவன் |  |
| தளிக்குன்னு சிவன் கோவில் | மாங்காவு, கோழிக்கோடு | சிவன் |  |
| வலயநாடு தேவி கோயில் | கோவிந்தபுரம், கோழிக்கோடு | பகவதி |  |
| வரக்கல் தேவி கோயில் | கோழிக்கோடு மாவட்டம் | துர்க்கை | } |
# கேரளத்தில் உள்ள இந்து கோயில்களின் பட்டியல்

## மலப்புறம்

| திருமந்தம்குன்னு கோயில் | திருமந்தம்குன்னு, அங்காடிப்புரம் | பகவதி |  |
| --- | --- | --- | --- |
| ஆலத்தியூர் அனுமன் கோவில் | ஆலத்தியூர், திரூர் | அனுமன் |  |
| பயங்காவு பகவதி கோவில் | புறத்தூர், திரூர் | பகவதி |  |
| திருக்காவு கோவில் | பொன்னானி | துர்க்கை] |  |
| திருநாவாய் நவ முகுந்தன் கோயில் | திருநாவாய் | விஷ்ணு, கணபதி, லட்சுமி |  |
| காடாம்புழா தேவி கோயில் | காடம்புழா | துர்க்கை |  |
| திரிபிராங்கோடு சிவன் கோவில் | திரிபிராங்கோடு, திரூர் | சிவன் | } |
# கேரளத்தில் உள்ள இந்து கோயில்களின் பட்டியல்

## பாலக்காடு

| மீன்குளத்தி கோவில் | பல்லசேனா | பகவதி |  |
| --- | --- | --- | --- |
| மணப்புள்ளிக்காவு கோவில் | கிழக்கு யாக்கரை | பகவதி |  |
| பரியனம்பட்டா பகவதி கோவில் | பரியனம்பட்டா | பகவதி அம்மன் |  |
| கிள்ளிக்குறிச்சி மகாதேவர் கோவில் | கிள்ளிக்குறிச்சி | சிவன் |  |
| சின்னக்கத்தூர் கோவில் | பாலப்புரம், ஒற்றப்பாலம் | பகவதி |  |
| கரிம்புழா சிறீராமசுவாமி கோவில் | கரிம்புழா, பாலக்காடு | இராமர் |  |
| மாங்கோட்டு பகவதி கோவில் | அத்திப்போட்டா (ஆலத்தூர்) | பகவதி |  |
| பன்னியூர் சிறீ வராகமூர்த்தி கோவில் | கும்பிடி | வராகன் |  |
| திருப்பாளூர் மகாதேவர் கோயில் | ஆலத்தூர் | சிவன் |  |
| கொடிக்குன்னு பகவதி கோவில் | பள்ளிப்புறம், பாலக்காடு | பகவதி |  |
| மலமக்காவு ஐயப்பன் கோவில் | ஆனக்கரை | ஐயப்பன் | } |
# கேரளத்தில் உள்ள இந்து கோயில்களின் பட்டியல்

## பத்தனம்திட்டா

| மலையாளப்புழா தேவி கோவில் | மலையாளப்புழா | தேவி |  |
| --- | --- | --- | --- |
| சபரிமலை கோயில் | சபரிமலை | ஐயப்பன் |  |
| வலியகோயிக்கல் கோவில் | பந்தளம் | அய்யப்பன் |  |
| ஆறன்முளா பார்த்தசாரதி கோயில் | ஆறன்முளா | கிருட்டிணன் |  |
| கவியூர் மகாதேவர் கோவில் | கவியூர் | சிவன் |  |
| தும்பமண் வடக்குநாத ஆலயம் | தும்பமண்-அம்பலக்கடவு | முருகா |  |
| அணைக்காட்டிலம்மா கோயில்ம் | மல்லப்பள்ளி அணைக்காடு | சிவன், பார்வதி |  |
| திருவல்லவாழ் ஸ்ரீவல்லப கோயில் | திருவல்லா | சிறீவல்லபன், சுதர்சனமூர்த்தி |  |
| தேவி கோயில் | திருவல்லா | துர்க்கை |  |
| தட்டயில் ஒரிப்புறத்து பகவதி கோவில் | தட்டயில் | தேவி | } |
# கேரளத்தில் உள்ள இந்து கோயில்களின் பட்டியல்

## திருவனந்தபுரம்

| பதியநாடி சிறீ பத்திரகாளி கோயில் | முள்ளசெரி, கரகுளம் | பத்திரகாளி |  |
| --- | --- | --- | --- |
| பதியனூர் தேவி கோயில் | பதியனூர், பூவாச்சல், காட்டக்கடை | சாமுண்டி |  |
| ஆற்றுக்கால் பகவதி கோவில் | ஆற்றுக்கால் | பத்திரகாளி |  |
| அந்தூர் கந்தன் சிறீ தர்மசாஸ்தா கோயில், தோளடி | தோளடி | ஐயப்பன் |  |
| பாலக்காவு பகவதி கோயில் | இடவை, வர்க்கலை, திருவனந்தபுரம் | பத்திரகாளி |  |
| அமுந்திரத்து தேவி கோவில் | முடக்கல், ஆற்றிங்கல், திருவனந்தபுரம் | பத்திரகாளி |  |
| அவனவாஞ்சேரி சிறீ இண்டிலயப்பன் ஆலயம் | அவனவாஞ்சேரி, ஆற்றிங்கல் | சிவன் |  |
| இரும்குளங்கரை துர்கா தேவி கோயில் | மணக்காடு | துர்க்கை, நவக்கிரகம் |  |
| ஜனார்த்தனசுவாமி கோயில் | வர்க்கலை, திருவனந்தபுரம் | விஷ்ணு |  |
| - | ஓடிசி அனுமன் கோயில், பாளையம் | பாளையம் | அனுமன் |
| கமலேசுவரம் மகாதேவர் கோவில் | கமலேசுவரம் | சிவன் |  |
| காமாட்சி ஏகாம்பரேசுவரர் கோயில் | கரமனை | சிவ பார்வதி |  |
| கரிக்ககம் தேவி கோயில் | கரிக்ககம் | பகவதி அம்மன்]] |  |
| கேளீசுவரம் மகாதேவன் கோயில் | கேளீசுவரம் | சிவன் |  |
| மித்ரநந்தபுரம் மும்மூர்த்தி கோயில் | திருவனந்தபுரம் | பிரம்மா, விஷ்ணு, சிவன் |  |
| முக்கோலக்கல் பகவதி கோயில் | முக்கோலக்கல் |  |  |
| பத்மநாபசாமி கோயில் | திருவனந்தபுரம் | விஷ்ணு |  |
| பழைய சிறீகண்டேசுவரம் கோவில் | சிறீகண்டேசுவரம் | சிவன் |  |
| பால்குளங்கரை தேவி கோவில் | பால்குளங்கரை | தேவி |  |
| கார்யவட்டம் தர்மசாஸ்தா கோயில் | கார்யவட்டம் | தர்மசாஸ்தா |  |
| சர்க்காரா தேவி கோயில் | சர்க்காரா, சிறாயின்கீழு | பத்திரகாளி |  |
| சிவகிரி | வர்க்கலை, திருவனந்தபுரம் | சரசுவதி, நாராயணகுரு |  |
| சிறீ சிவசக்தி மகாகணபதி கோயில் | கீழம்மக்கம், செங்கல் | சிவன், பார்வதி, பிள்ளையார் |  |
| சிறீகண்டேசுவரம் | திருவனந்தபுரம் | சிவன் |  |
| தாளியடிச்சபுரம் சிறீ மகாதேவர் ஆலயம் | நேமம் | சிவன் |  |
| திருப்பால்கடல் சிறீகிருட்டிணசுவாமி கோயில் | கீழ்பேரூர் | கிருட்டிணன் |  |
| வெள்ளையாணி தேவி கோவில் | வெள்ளாயணி | பத்திரகாளி |  |
| வெங்கடாசலபதி கோவில் | திருவனந்தபுரம் | விஷ்ணு, கருடன் |  |
| காந்தாரி அம்மன் கோவில் | திருவனந்தபுரம் | காந்தாரி அம்மன், பிள்ளையார் |  |
# கேரளத்தில் உள்ள இந்து கோயில்களின் பட்டியல்

## திருச்சூர்

| ஆறாட்டுபுழா கோவில் | ஆறாட்டுப்புழா | வசிட்டர் |  |
| --- | --- | --- | --- |
| அவனங்காட்டில்களரி விஷ்ணுமாயா ஆலயம் | பெரிங்கோட்டுகரை | விஷ்ணுமாயா |  |
| கானாடிகாவு சிறீ விஷ்ணுமாயா குட்டிச்சாத்தான் சுவாமி கோவில் | பெரிங்கோட்டுகரை | விஷ்ணுமாயா |  |
| சோவலூர் சிவன் கோவில் | குருவாயூர் | சிவன் |  |
| குருவாயூர் கோவில் | குருவாயூர் | ஸ்ரீ கிருஷ்ணர் |  |
| கொடுங்கல்லூர் பகவதி கோவில் | கொடுங்கல்லூர் | பகவதி |  |
| கூடல்மாணிக்கம் கோயில் | இரிஞ்ஞாலகுடா | பரதன் |  |
| மம்மியூர் கோவில் | மம்மியூர் | சிவன் |  |
| மாத்தூர் சிவன் கோவில் | குன்னங்குளம் | சிவன் |  |
| முண்டயூர் மகாதேவர் கோவில் | அஞ்ஞூர் | சிவன் |  |
| பரமேக்காவு பகவதி கோயில் | திருச்சூர் | பகவதி |  |
| சத்துருக்கனன் கோயில் | இரிஞ்ஞாலகுடா | சத்துருக்கன் |  |
| பூங்குன்னம் சிவன் கோவில் | பூங்குன்னம், திருச்சூர் | சிவன் |  |
| திரிக்கூர் மகாதேவர் கோவில் | திரிக்கூர், திருச்சூர் | சிவன் |  |
| திருவம்பாடி சிறீ கிருஷ்ணர் கோவில் | திருச்சூர் | கிருட்டிணன் |  |
| திருவஞ்சிக்குளம் மகாதேவர் கோயில் | கொடுங்கல்லூர் | சிவன் |  |
| திருப்ரயார் கோயில் | திரிப்ராயர் | இராமர் |  |
| வடக்குநாதன் கோவில் | திருச்சூர் | சிவன் |  |
| வில்வாத்ரிநாதர் கோவில் | திருவில்வமலை | இராமர், இலட்சுமணன் | } |
# கேரளத்தில் உள்ள இந்து கோயில்களின் பட்டியல்

## வயநாடு

| வள்ளியூர்க்காவு | மானந்தவாடி | துர்கா |  |
| --- | --- | --- | --- |
| திருநெல்லி மகாவிஷ்ணு கோயில் | திருநெல்லி | மகா விஷ்ணு | } |
மாவட்டத்தில் உள்ள மற்ற கோவில்கள்:  
- அம்மா திருவடி கோயில்
- குட்டுமுக் சிவன் கோவில், குட்டுமுக்
- தாணிக்குடம் பகவதி கோவில், தாணிக்குடம்
- திருவுள்ளக்காவு சிறீ தர்ம சாஸ்தா ஆலயம்
- தொட்டிபால் பகவதி கோவில், தொட்டிபால்
- திரிக்கூர் மகாதேவன் கோவில், ஓரகம்
# பிரையார்டைட்டு

**பிரையார்டைட்டு** (*Briartite*) என்பது ஓர் ஒளிபுகாத அடர்-சாம்பல் நிற உலோக சல்பைடு கனிமமாகும், Cu<sub>2</sub>(Zn,Fe)GeS<sub>4</sub> என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. மற்ற செருமேனியம்-காலியம்-சல்பைடுகள் போல இக்கனிமத்தில் காலியம் மற்றும் வெள்ளீயத்தின் சுவடுகள் காணப்படுகின்றன.  
பன்னாட்டு கனிமவியல் சங்கம் பிரையார்டைட்டு கனிமத்தை Btt என்ற குறியீட்டால் அடையாளப்படுத்துகிறது.  
1965 ஆம் ஆண்டு காங்கோ நாட்டின் பிரின்சு இலியோபோல்டு சுரங்கத்தில் பிரையார்டைட்டு கண்டறியப்பட்டது. தற்போது இச்சுரங்கம் கிப்புசி சுரங்கம் என்று அழைக்கப்படுகிறது. பிராங்கோட்டு மற்றும் பலர் சேர்ந்து இதை கண்டறிந்தனர். கிப்புசி சுரங்கத்தை ஆய்வு செய்த காசுடன் பிரையார்டின் பெயர் இக்கனிமத்திற்குச் சூட்டப்பட்டது.  
நமீபியா, கிரீசு மற்றும் எசுப்பானியா நாடுகளிலும் பிரையார்டைட்டு கனிமம் காணப்படுகிறது.
# வலைவாசல்:சமணம்/சமண அறிஞர்/7

<div>
</div>  
**நேமிசந்திரர்** சமணத்தின் திகம்பர சமயப் பிரிவின் அறிஞராவார். இவர் திரவியசங்கிரகம், கோமத்சாரம், சீவகாண்டம், கர்மகாண்டம், திரிலோகசாரம், லப்திசாரம் மற்றும் கச்சபனசாரம் போன்ற சமணத் தத்துவ நூல்களை இயற்றியுள்ளார். திகம்பர சமண ஆச்சாரியர் நேமிசந்திரர் கிபி 10-ஆம் நூற்றாண்டில் புகழுடன் விளங்கியவர். பொதுவாக இவரைச் சித்தாந்தச் சக்கரவர்த்தி என்றே அழைப்பர்.  
இவர் சவுந்தரய்யாவின் ஆன்மீக குருவாக விளங்கியதோடு இவர்களின் தொடர்புகள் பற்றி, கர்நாடகாவின் சிமோகோ மாவட்டத்த்தின், நகர் தாலுக்காவில் உள்ள பத்மாவதி கோயில் கல்வெட்டுக் குறிப்புகள் மூலம் அறியக்கூடியதாயுள்ளது.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# சீனிச்சி நோயிரி

**சினீச்சி நோயிரி** *(Shin'ichi Nojiri)* (野尻 伸) ஒரு யப்பானிய இயற்பியலாளர் ஆவார். இவர் கோட்பாட்டு இயற்பியலில் ஆர்வம் காட்டுகிறார். இவர் நீள்நெடுக்கத் திருத்திய ஈர்ப்பு படிமங்களில் அக்கறை கொண்டுள்ளார். இவர் இத்தலைப்புகளில் நயோகா பல்களைக்கழகத்தில் துகள், வானியற்பியல் அறிவியல் பிரிவில் சர்ஜீ ஒதிந்த்சோவுடன் ஒருங்கிணைந்து ஆய்வு செய்கிறார்.
# தானியேல் ஐசென்சுட்டைன்

**தானியேல் ஐசென்சுட்டைன்** (*Daniel Eisenstein*; பிறப்பு: 1970) ஓர் அண்டவியலாளரும் கல்வியியலாளரும் ஆவார். அய்ன்சுட்டைன் (1996) ஆர்வார்டு பல்கலைக்கழகத்தில் இளவல் பட்டம் பெற்று அங்கேயே பணிபுரிகிறார். இவர் சிக்காகொ பகலைக்கழக உயராய்வு மையத்தில் உயராய்வு மையத்தில் முதுமுனைவர் பட்டம் பெற்றார். இவர் 2001 இல் அரிசோனா பல்கலைக்கழகத்தில் பேராசிரியராகச் சேர்ந்தார். இவர் 2010 இல் வானியல் பேராசிரியராக ஆர்வார்டு பல்கலைக்கழகத்தில் சேர்ந்து பணிபுரிந்து வருகிறார். இவர் 2014 இல் பிரேமியோ சா பரிசை ஓர் இணைவெற்றியாளராகப் பெற்றுள்ளார். சிறுகோள் 183287 டய்ன்சுட்டைன் இவரது நினைவாகப் பெயரிடப்பட்டுள்ளது.
# முகலாய-மராத்தியப் போர்கள்

**முகலாய-மராத்தியப் போர்கள்** அல்லது தக்காணப் போர்கள் (**Mughal–Maratha Wars** or **Deccan War** or **The Maratha War of Independence**), முகலாயப் பேரரசுக்கும், மராத்தியப் பேரரசுக்கும் இடையே 1680-ஆம் ஆண்டு முதல் 1707-ஆம் ஆண்டு முடிய 27 ஆண்டுகள் நடைபெற்ற போர்களைக் குறிக்கும். இப்போர்கள் பெரும்பாலும் தக்காணப் பீடபூமியில் நடைபெற்றதால் தக்காணப் போர்கள் என்றும் மற்றும் தக்காணத்தில் மராத்தியர்கள் தன்னாட்சி நாட்டை அமைப்பதற்கான போர்கள் என்றும் அழைப்பர்.  
மராத்வாடா பிரதேசத்தின் பிஜப்பூர் பகுதியை ஆட்சி செய்து கொண்டிருந்த பேரரசர் சிவாஜியை வெல்வதற்கு, 1680-ஆம் ஆண்டில் முகலாயப் பேரரசர் அவுரங்கசீப் பிஜப்பூர் மீது போர் தொடுத்தார். 1707-இல் அவுரங்கசீப்பின் இறப்பிற்குப் பின்னர், 1737-ஆம் ஆண்டுளில் நடைபெற்ற தில்லிப் போர், போபால் போர் மற்றும் 1758-ஆம் ஆண்டில் நடைபெற்ற பெசாவர் போர்களில் மராத்தியப் படைகள், முகலாயப் படைகளை வென்றது.
# முகலாய-மராத்தியப் போர்கள்

## சம்பாஜி தலைமையில் மராத்தியர்கள் (1681–1689)

### சம்பாஜி மரணதண்டனை

தூக்கிலிடப்பட்ட துலாப்பூர்]]  
கோல்கொண்டா சுல்தானகம் மற்றும் பிஜப்பூர் சுல்தானங்கள் ஔரங்கசீப் வெற்றி கொண்ட பின்னர், மராத்தியர்கள் மீது தன் கவனத்தை திருப்பினார். சனவரி 1688-ஆம் ஆண்டில், தக்காணத்திலிருந்து அவுரங்கசீப்பை வெளியேற்றுவதற்கான இறுதி அடியை முடிவு செய்ய கொங்கண் பகுதியில் உள்ள சங்கமேஷ்வரில் ஒரு மூலோபாய கூட்டத்திற்கு சாம்பாஜி தனது தளபதிகளை அழைத்தார். கூட்டத்தின் முடிவை விரைவாக நிறைவேற்ற, சாம்பாஜி தனது பெரும்பாலான தோழர்களை முன்னோக்கி அனுப்பினார் மற்றும் கேவி கலாஷ் உட்பட தனது நம்பிக்கைக்குரிய சிலருடன் தங்கினார். சாம்பாஜியின் மைத்துனர்களில் ஒருவரான கனோஜி சிர்கே, துரோகியாக மாறி, ஔரங்கசீப்பின் தளபதி முகராப் கானுக்கு, சாம்பாஜி இருக்கும்போதே சங்கமேஷ்வர் பகுதியை கண்டுபிடிக்கவும், அடையவும் மற்றும் தாக்கவும் உதவினார். ஒப்பீட்டளவில் சிறிய மராட்டியப் படைகள் எல்லாப் பக்கங்களிலிருந்தும் சுற்றி வளைக்கப்பட்ட போதிலும் மீண்டும் போரிட்டன. சாம்பாஜி 1 பிப்ரவரி 1689 அன்று முகலாயப் படைகளால் கைது செய்யப்பட்டார். அதன்பிறகு மராத்தியர்களின் மீட்பு முயற்சி 11 மார்ச் 1689 அன்று முறியடிக்கப்பட்டது. அவர் ஔரங்கசீப்பை வணங்க மறுத்தார், அதனால் அவர் தலை துண்டிக்கப்பட்டார். ஜான் எஃப். ரிச்சர்ட்ஸின் கூற்றுப்படி, சாம்பாஜி முஸ்லிம்களைக் கொன்றதற்காகவும் கைப்பற்றியதற்காகவும் தூக்கிலிடப்பட்டார். இந்த தீர்ப்பு உலமா குழுவால் வழங்கப்பட்டது.
# முகலாய-மராத்தியப் போர்கள்

## சத்திரபதி இராஜராம் தலைமையில் மராத்தியர்கள் (1689 - 1700)

1689-ஆம் ஆண்டின் இறுதியில் மராத்தியப் படைகள் வீழ்ச்சியடைந்ததாக ஔரங்கசீப் கருதினார். சம்பாஜியின் மரணம், முகலாயப் படைகளுக்கு எதிராக மராட்டியப் படைகள் மீண்டும், சம்பாஜியின் தம்பி சத்திரபதி இராஜாராம் தலைமையில் ஒன்று திரண்டது. மார்ச் 1690-ஆம் ஆண்டில், மராட்டிய தளபதிகள், சாந்தாஜி கோர்படேவின் தலைமையில் முகலாயப் படைகள் மீது மிகத் துணிச்சலான தாக்குதலைத் தொடுத்தனர். அவர்கள் இராணுவத்தைத் தாக்கியது மட்டுமல்லாமல், அவுரங்கசீப் படுத்திருந்த கூடாரத்தையும் தாக்கினர். அதிர்ஷ்டவசமாக ஔரங்கசீப் வேறு இடத்தில் இருந்தார், ஆனால் அவரது தனிப்பட்ட படை மற்றும் அவரது மெய்க்காப்பாளர்கள் பலர் கொல்லப்பட்டனர். இருப்பினும், இதைத் தொடர்ந்து மராத்திய முகாமில் ஒரு துரோகம் நடந்தது. சூர்யாஜி பிசால் செய்த துரோகத்தால் ராய்கட் கோட்டை வீழ்ந்தது. சாம்பாஜியின் மனைவி இராணி யேசுபாய் மற்றும் அவர்களது மகன் சாகுஜி ஆகியோர் முகலாயர்களால் கைது செய்யப்பட்டனர்.  
சுல்பிகர் கான் தலைமையிலான முகலாயப் படைகள் பன்காலா கோட்டையைத் தாக்கினர். இருப்பினர் மராத்தியப் படைகள் பன்ஹாலா கோட்டையை பாதுகாத்து முகலாய இராணுவத்திற்கு பெரும் இழப்புகளை ஏற்படுத்தினார். இறுதியாக ஔரங்கசீப் தலைமையிலான படைகள் வந்து பன்ஹாலா கோட்டையை கைப்பற்றியது.
# முகலாய-மராத்தியப் போர்கள்

## சத்திரபதி இராஜராம் தலைமையில் மராத்தியர்கள் (1689 - 1700)

### செஞ்சியில் மராத்திய தலைநகரம் மாற்றல்

முகலாயப் படைகள் விசால்காட்டை கைப்பற்ற முயன்றதால், அமைச்சர்களின் ஆலோசனையின்படி, சத்திரபதி இராஜாராம் ம்ராத்தியப் பேரரசின் தலைநகரத்தை செஞ்சியில் உள்ள செஞ்சிக் கோட்டைக்கு மாற்றினார். அவுரங்கசீப் செஞ்சிக் கோட்டையில் நடக்கும் அரசியலை உளவு அறிய அனுப்பிய சிறு படைகளை, மராட்டியப் படைத்தலைவரகளான சாந்தாஜி கோர்படே மற்றும் தானாஜி ஜாதவ் ஆகியோர் சிதறடித்தனர்.  
மேலும் தக்காணத்தில் மராட்டியப் படைத்தலைவர்களான இராமச்சந்திர பாவாதேக்கர், வித்தோஜி சவான் மற்றும் ராகோஜி போன்சலே ஆகியோர் மராட்டியப்ப்டைகளை மீண்டும் ஒருங்கிணைத்தனர். 1691-ஆம் ஆண்டின் பிற்பகுதியில் இராமச்சந்திர பாவாதேக்கர், பிரகலாத நீராஜி, தானாஜி மற்றும் சில முக்கியப் படைத்தலைவர்கள் மாவலில் ஒன்று கூடி புதிய போர் யுக்தி குறித்து ஆலோசித்தனர். அதே நேரத்தில் அவுரங்கசீப் நான்கு பெரிய கோட்டைகளை கைப்பற்றியிருந்தார். மேலும் சுல்பிகர் கான் தலைமையில் ஒரு படையை செஞ்சிக் கோட்டையை கைப்பற்ற அனுப்பினார். மராட்டியப் படைத்தலைவர்கள் முகலாலயப் படைகளை நாற்புறத்திலிருந்தும் தாக்கினர். போர் மால்வா முதல் கிழக்கு கடற்கரை வரை நடைபெற்றது. மராத்திய பிரதம அமைச்சர் இராமசந்திர பந்த் அமத்யா மற்றும் சங்கராஜி நீரஜ் போன்ற படைத்தலைவர்கள் மேற்கு தொடர்ச்சி மலைக்கோட்டைகளை பாதுகாத்தனர். சாந்தாஜி கோர்படே மற்றும் தானாஜி ஜாதவ் போன்ற படைத்தலைவர்கள் முகலாயப் படைகளை வென்றனர். அதானிச் சண்டையில் முகலாயப் படைத்தலைவர் காசிம் கானை சாந்தாஜி கோர்படே வெற்றி கொண்டார்.
# முகலாய-மராத்தியப் போர்கள்

## சத்திரபதி இராஜராம் தலைமையில் மராத்தியர்கள் (1689 - 1700)

### செஞ்சியின் வீழ்ச்சி (சனவரி 1698)

அவுரங்கசீப் தனது படைகளை மீண்டும் ஒருங்கிணைத்து, போர் முறையை மாற்றி அமைந்தார். செஞ்சிக் கோட்டை தாக்க சுல்பிகர் கான் மற்றும் தாவூத் கான் தலைமையில் பெரும் படையை அவுரங்கசீப் அனுப்பினார். அவுரங்கசீப் படைகளால் சனவரி 1698-ஆம் ஆண்டில் செஞ்சி முற்றுகை இடப்பட்டது. ஆனால் செஞ்சி கோட்டையிலிருந்து சாந்தாஜி கோர்படே மற்றும் தானாஜி ஜாதவ் ஆகியோர்களின் உதவியுடன் சத்திரபதி இராஜாராம் தப்பி தக்காணத்தின் விசால்காட் பகுதிக்கு மாறினார்.
# முகலாய-மராத்தியப் போர்கள்

## சத்திரபதி இராஜராம் தலைமையில் மராத்தியர்கள் (1689 - 1700)

### மராத்திய சக்திகளின் மறுமலர்ச்சி

சத்திரபதி இராஜாராம் தானாஜி ஜாதவை மராத்தியப் படைத்தலைவராக நியமித்தார். இதனால் மராத்தியப் படைகள் மூன்று பிரிவாகப் பிரிந்தது. ஒரு பிரிவிற்கு ஜாதவும், இரண்டாம் பிரிவுக்கு பரசுரம் திரயம்பக் மற்றும் மூன்றாம் பிரிவுக்கு சங்கர் நாராயணன் தலைமை தாங்கினர். தானாஜி ஜாதவ், பண்டரிபுரத்தில் பெரிய முகலாயப் படைகளை தோற்கடித்தார். அதே போல் சங்கர நாராயணன் புனேவில் சர்ஜா கான் தலைமையிலான முகலாயப் படைகளை தோற்கடித்தார். ஜாதவின் துணைப்படைத்தலைவர் காந்தாராவ் தப்படே தலைமையிலான மராத்தியப் படைகள் நாசிக்க்கில் முகலாயப் படைகளை வென்றது. இதனால் கோபமுற்ற அவுரங்கசீப் பன்காலா மற்றும் சாத்தாரா நகரங்களை கைப்பற்றினார்.
# முகலாய-மராத்தியப் போர்கள்

## மகாராணி தாராபாய் தலைமையில் மராத்தியர்கள்

மார்ச் 1700-ஆம் ஆண்டில் மராத்தியப் பேரரசர் சத்திரபதி இராஜாராம் மறைந்த பிறகு, அவரது மனைவி தாராபாய், மராத்தியப் படைகளுக்கு தலைமை தாங்கியதுடன், தன் இளம் வயது மகன் இரண்டாம் சிவாஜியின் காப்பாட்சியாரக, அடுதத ஏழாண்டுகளுக்கு மராத்தியப் பேரரசை வழிநடத்தினார்.  
சதரா சன்டைக்குப் பின்னர் அவுரங்கசீப் தக்காணப் பிரதேசத்திற்காக ஒவ்வொரு அங்குலத்திற்கும் பெரும் உயிரையும் பணத்தையும் செலவழித்து போரிட்டார். ஔரங்கசீப் மேற்கு நோக்கி தனது படைகளை வழிநடத்தினார். குறிப்பாக சதாராவை (மராட்டியத் தலைநகர்) கைப்பற்றி, ஐதராபாத் வரை விரிவுபடுத்தினர். ஔரங்கசீப் தக்காணத்தில் தொடர்ந்து இரண்டு பத்தாண்டுகளுக்கு மேலாக எந்தத் தீர்மானமும் இல்லாமல் தொடர்ச்சியான போரை நடத்தினார். இதனால் அவரது படையில் ஐந்தில் ஒரு பகுதியை இழந்தார்.  
1701 ஆம் ஆண்டின் பிற்பகுதியில் முகலாய முகாமில் பதற்றத்தின் அறிகுறிகள் தென்பட்டன. ஜுல்பிகர் கானின் தந்தை அசாத் கான், போரை முடித்துக் கொண்டு திரும்புமாறு ஔரங்கசீப்பிற்கு ஆலோசனை வழங்கினார். இந்தப் பயணம் ஏற்கனவே பேரரசின் மீது திட்டமிட்டதை விட மிகப் பெரிய அளவில் பெரும் பாதிப்பை ஏற்படுத்தியிருந்தது, மேலும் 175 ஆண்டுகால முகலாய ஆட்சியானது வெற்றியடையாத போரில் ஈடுபட்டதன் காரணமாக சிதைவடையக்கூடும் என்று தோன்றியது.  
1704-ஆம் ஆண்டு வாக்கில் ஔரங்கசீப் தோரணக் கோட்டை, ராய்கட் கோட்டை மற்றும் வேறு சில கோட்டைகளை பெரும்பாலும் மராட்டிய தளபதிகளுக்கு கையூட்டு கொடுத்து கைப்பற்றினார். ஆனால் இதற்காக அவர் நான்கு ஆண்டுகளை செலவிட்டார். 24 ஆண்டுகால தொடர்ச்சியான போருக்குப் பிறகு, மராட்டிய மாநிலத்தை இணைக்க அவர் வெற்றிபெறவில்லை என்பது அவுரங்கசீப்பிற்கு மெதுவாகத் தெரியவந்தது.  
மராத்தியர்களுக்கு எதிரான அவுரங்கசீப்பின் தொடர்ச்சியான 20 ஆண்டு போரினால், முகலாயக் கருவூலம் வறண்டு போகத் துவங்கியது. 1705-ஆம் ஆண்டில், இரண்டு மராட்டிய இராணுவப் பிரிவுகள் நர்மதையைக் கடந்தன. ஒன்று, நேமாஜி சிண்டேயின் தலைமையில், போபால் வரை வடக்கே தாக்கியது; இரண்டாவது, கந்தேராவ் தபாடே தலைமையில், பரூச் மற்றும் மேற்குப் பகுதிகளைத் தாக்கியது. 8,000 படைகளுடன் ஆட்களுடன், தபாடே கிட்டத்தட்ட பதினான்காயிரம் பேர் கொண்ட முகமது கானின் படைகளைத் தாக்கி தோற்கடித்தது. இதனால் குஜராத் கடற்கரை முழுவதும் மராட்டியர்களுக்காக திறக்கப்பட்டது. அவர்கள் உடனடியாக முகலாய விநியோகச் சங்கிலிகளில் தங்கள் பிடியை இறுக்கினர். 1705-ஆம் ஆண்டின் இறுதியில், மராட்டியர்கள் மத்திய இந்தியா மற்றும் குஜராத்தின் முகலாயப் பகுதிகளில் ஊடுருவினர். நேமாஜி ஷிண்டே மால்வா பீடபூமியில் முகலாயர்களை தோற்கடித்தார். 1706 இல், முகலாயர்கள் மராட்டிய ஆதிக்கத்திலிருந்து பின்வாங்கத் தொடங்கினர்.  
மகாராட்டிராவில், ஔரங்கசீப் விரக்தியடைந்தார். அவர் மராட்டியர்களுடன் பேச்சுவார்த்தைகளைத் தொடங்கினார். பின்னர் அவர்களை திடீரென வெட்டிவிட்டு சிறிய நாடான வாகிநரா மீது படையெடுத்துச் சென்றனர். அதன் நாயக்க ஆட்சியாளர்கள் விஜயநகரப் பேரரசின் பரம்பரையைக் கொண்டவர்கள். அவரது புதிய எதிரிகள் முகலாயர்களை ஒருபோதும் நேசித்ததில்லை மற்றும் மராட்டியர்களின் பக்கம் இருந்தனர். ஜாதவ் சயாத்திரியில் அணிவகுத்து, குறுகிய காலத்தில் கிட்டத்தட்ட அனைத்து பெரிய கோட்டைகளையும் வென்றார். அதே சமயம் சதாரா மற்றும் பராலியை பரசுராம் திம்பக் கைப்பற்றினார், மேலும் நாராயண் சிங்காட்டை கைப்பற்றினார்.
# முகலாய-மராத்தியப் போர்கள்

## மகாராணி தாராபாய் தலைமையில் மராத்தியர்கள்

### அவுரங்கசீப்பின் மரணம்

அவுரங்கசீப் இப்போது எல்லா நம்பிக்கையையும் விட்டுவிட்டு சுல்பிகர் கான் தலைமையிலான படைகளுடன் புர்ஹான்பூருக்கு பின்வாங்க திட்டமிட்டிருந்தார். அவுரங்கசீப் 21 பிப்ரவரி 1707 அன்று காய்ச்சலால் இறந்தார்
# முகலாய-மராத்தியப் போர்கள்

## போருக்குப் பின்னர்

பின் இறப்பிற்குப் பின்னர் 1720-ஆம் ஆண்டு முதல் மராத்தியப் பேரரசு இந்தியாவில் பெரும் சக்தியாக வளர்ந்தது. 1760-ஆம் ஆண்டில் மஞ்சள் நிறத்தில் மராத்தியப் பேரரசின் வரைபடம்]]
1757-ஆம் ஆண்டில் மராத்தியப் படைகள் தில்லியை முழுமையாகக் கைப்பற்றியது. முகலாயப் பேரரசின் ஆட்சியின் நிலப்பரப்பு செங்கோட்டை வளாகம் அளவில் சுருங்கியது.  
முகலாயப் பேரரசின் வீழ்ச்சிக்குப் பின்னர், முகலாயப் பேரரசில் இருந்த மாகாண ஆளுநர்களை தங்களை தம்பகுதியின் மன்னர்களாக அறிவித்துக் கொண்டார்கள். எடுத்துக்காட்டாக அயோத்தி நவாப், வங்காள நவாபுகள், ஐதராபாத் நிசாம் மற்றும் ஆற்காடு நவாப்கள்.
# முகலாய-மராத்தியப் போர்கள்

## இதனையும் காண்க

- மராத்திய மைசூர் போர்
- முதலாம் ஆங்கிலேய-மராத்தியப் போர்
- இரண்டாம் ஆங்கிலேய மராத்தியப் போர்
- மூன்றாம் பானிபட் போர் (1761)
- மூன்றாம் ஆங்கிலேய மராட்டியப் போர்
- பேரரசர் சிவாஜி
- சம்பாஜி
- சாகுஜி
- சத்திரபதி இராஜாராம்
- தாராபாய்
- சாந்தாஜி கோபர்டே
- தானாஜி ஜாதவ்
- பாலாஜி விஸ்வநாத்
- இரண்டாம் இராஜாராம்
- இரண்டாம் சிவாஜி
- இரண்டாம் சாகுஜி போன்சலே
- மராத்தியப் பேரரசு
- தஞ்சாவூர் மராத்திய அரசு
- மராத்திய கூட்டமைப்பு
- பேஷ்வாக்கள்
- மராத்திய அரச குலங்கள் மற்றும் அரசுகள் பட்டியல்
# வில்பிரெடு சுபென்சர் இலெங்கு

**வில்பிரெடு சுபென்செர் இலெங்கு** *(Wilfrid Spencer Leng)* (21 அக்தோபர் 1952 – 30 ஆகத்து 2002)ஒரு பிரித்தானியக் கணிதவியலாளரும் வானியலாளரும் எழுத்தாளரும் ஆவார் .இவர் அய்ன்சுட்டைனின் சார்பியல் கோட்பாட்டையும் குவைய இயக்கவியலையும் இணைத்து எழுதிய அனைத்துக்குமான கோட்பாடு எனும் நூலூக்குப் பங்களிப்பு செய்துள்ளார்.  
இலெங்கு 1952 இல் கிராய்தோனில் பிற்ந்தார். இவர் இலண்டனில் உள்ள துல்விச் கல்லூரியிலும் பிறகு கேம்பிரிட்ஜ் மகதலேனா கல்லூரியிலும் படித்தார் .இவர் சிறிது காலம் மில்பீல்டு பள்ளியில் கல்வி கற்பித்துள்ளார். இவர் 1983 இல் *Sing England to Italy* எனும் கவிதைத் தொகுப்பை வெளியிட்டுள்ளார். இவரது கவிதைகள் பிரித்தானியக் கவிவாணராகிய ஜான் பெத்தீமனல் ஆழமான அழகு ததும்பும் கவிதைகளாகப் பாராட்டப்பட்டுள்ளன. இலெங்கு படைப்பிலக்கியங்களைக் கற்பித்துள்ளார்.இவர் சிறந்த கல்வியாளராக மெய்யியல், அண்டவியல், அறிவியல், வரலாறு என பலபுலங்களில் எழுதி வெளியிட்டுள்ளார். மேலும் இவர் ஆண்டுதோறும் கிராய்தோன் கல்லூரியில் அய்ன்சுட்டைன் உரைகளையும் ஆற்றியுள்ளார்.என்றாலும் இவரது முழுமையான ஈடுபாடு கணித் இயற்பியலில் பொதிந்திருந்தது. இவர் 1990 களில் கணிதவியல் கருத்தரங்குகளில் பல ஆய்வுகளைப் படித்துள்ளார். இவர் 1999 இல் *அனைத்துக்குமான கோட்பாட்டுச் சமன்பாடு* எனும் நூலை இயற்றினார். இந்நூலில் " அனைத்தும் பல்லண்டத்தில் தோன்றி அதோடு இணைந்துறவாடிப் பல புள்ளிகளை உருவாக்க, ஒவ்வொரு புள்ளியும் மறுபடியும் ஓர் அண்டத்தைத் தோற்றுவிக்கிறது". இவர் கணிதவியல் கருத்தரங்கு ஒன்றுக்குப் பீக்கிங் சென்றபோது தான் இந்நோய்வாய்பட்டுள்ளார்.
# திமோத்தி சிராபேக்

**டிம் இரிச்சர்டு வால்டேர் சிராபேக் கிராகே** *(Tim Richard Walter Schrabback–Krahe)* ஒரு சூட்டன்போர்டு பல்கலைக்கழகத்தில் அமைந்த காவ்லி துகள் வானியற்பியல், அண்டவியல் நிறுவனக் கிப்பாக்(KIPAC) ஆய்வுறுப்பினர் ஆவார். இவர் புதிர்க்கதிர் வானியல், நோக்கீட்டு அண்டவியல் குழுவில் பணிபுரிகிறார். இவரது ஆய்வு மென் ஈர்ப்பு வில்லையாக்கத்திலும் அண்டவியிலிலும் வானியற்பியலிலும் அதன் பயன்பாடுகளிலும் கவனம் குவிக்கிறது.  
•CFHT வில்லை
•*இயூக்ளிடு*
• MAD கொத்து அளக்கை  
இவர் இலெய்டன் நோக்கீட்டகத்தில் அண்ட அளக்கை அறிவியலாளர் குழு ஒன்றுக்குத் தலைமை தாங்கி வருகிறார். இக்குழு தன் அண்ட அளக்கை வெளிப் புலத்தில் 446 000 பால்வெளிகளை செறிவாக ஆய்வு செய்தது. அபுள் விண்வெளித் தொலைநோக்கியைப் பயன்படுத்தி இவ்வளவு பெரிய அளக்கையை எவரும் இதுவரை நிகழ்த்தவில்லை. இந்த ஆய்வு அண்டம் கருப்பு ஆற்றல் எனும் புதிர்நிலை உறுப்பால் கூடுதலாக முடுக்கப்படுகிறது என்று தனித்து உறுதிப்படுத்தியது. இதுபோன்ற சில தனித்த உறுதிப்பாடுகள் முன்னரே அளக்கைகளில் பெறப்பட்டுள்ளன.
# பிக் பேஷ் லீக்

**பிக் பாஷ் லீக்** (***கே.எஃப்.சி பிக் பாஷ் லீக்** என்று அலுவல் முறையில் அழைக்கப்படுகிறது ; பெரும்பாலும் **பிபிஎல்** அல்லது **பிக் பாஷ்** என்று சுருக்கமாக அழைக்கப்படுகிறது*) என்பது ஆத்திரேலிய தொழில்முறை இருபது20 துடுப்பாட்டப் போட்டித் தொடர் ஆகும்.  
இதற்கு முன்னால் ஆத்திரேலியாவில் விளையாடப்பட்ட தொழில்முறை இருபது20 தொடரான "கே.எப்.சி *இருபது20 பிக் பாஷ்"* தொடருக்கு மாற்றாக இத்தொடர் ஆத்திரேலிய துடுப்பாட்ட வாரியத்தால் 2011 இல் நிறுவப்பட்டது. மேலும் ,இத்தொடர் முன்னர் பங்கேற்ற ஆறு மாநில அணிகளுக்குப் பதிலாக எட்டு நகரங்கள் அடிப்படையிலான அணிகளைக் கொண்டது.  
இத்தொடருக்கு, துரித உணவு விற்பனை நிறுவனமான கே.எஃப்.சி தொடக்கத்தில் இருந்து நிதியுதவி அளித்து வருகிறது .பிபிஎல் 11 (2021/22) தொடரின் இறுதிப்போட்டியில் சிட்னி சிக்ஸர்ஸ் அணியை 79 ஓட்டங்கள் வித்தியாசத்தில் வீழ்த்தி பெர்த் ஸ்கோசேர்ஸ் அணி வாகை சூடியது.  
பிபிஎல் போட்டிகள் ஆத்திரேலியாவில் கோடைக்காலத்தில் (டிசம்பர், ஜனவரி, மற்றும் பிப்ரவரி மாதங்கள்) விளையாடப்படுகிறது.  
போட்டியில் பங்கேற்ற எட்டு அணிகளில் ஆறு அணிகள் ஒரு முறையாவது பட்டத்தை வென்றுள்ளன. பெர்த் ஸ்கோசேர்ஸ் அணி இத்தொடரின் வரலாற்றில் மிகவும் வெற்றிகரமான அணியாகும். சிட்னி சிக்சர்ஸ் அணி மூன்று முறை பட்டத்தை வென்றுள்ளது. அடிலெயிட் ஸ்ரைக்கர்ஸ், மெல்போர்ன் ரெனிகேட்ஸ், பிரிஸ்பேன் ஹீட் மற்றும் சிட்னி தண்டர் ஆகிய நான்கு அணிகள் பட்டத்தை தலா ஒருமுறை வென்ற மற்ற நான்கு அணிகள் ஆகும்.
# பிக் பேஷ் லீக்

## தொடர் அமைப்பு

### குழுநிலைச் சுற்று

முதல் பதிப்பைத் தவிர, 2017-18 பதிப்பு வரை இத்தொடரின் குழுநிலைச் சுற்றுகளில் 32 ஆட்டங்கள் இடம்பெறும்.  
2018-19 பதிப்பு முதல், 56 ஆட்டங்கள் கொண்ட தொடராக *பிபிஎல்* மாற்றப்பட்டது. அதாவது, ஒவ்வொரு அணியும் மற்ற அணிகளுடன் தலா 2 ஆட்டங்கள் ஆட வேண்டும்.
# பிக் பேஷ் லீக்

## தொடர் அமைப்பு

### தகுதிநிலைச் சுற்று

2011-12 பதிப்பு முதல் 2018-19 பதிப்பு வரை , தகுதிநிலைச் சுற்றுகளில் புள்ளிபட்டியலில் முதல் 4 இடம் பிடித்த அணிகள் விளையாடும்.  
தகுதிநிலைச் சுற்றின் அமைப்பில் பல மாற்றங்கள் 2019-20 பதிப்பின் போது அறிமுகப்படுத்தப்பட்டது. அதன்படி குழுநிலைச்சுற்றில் முதல் 5 இடங்கள் பிடித்த அணிகள் தகுதிநிலைச் சுற்றில் நுழையும். தகுதிநிலைச் சுற்றில் உள்ள போட்டிகள் :-
| எலிமினேட்டர் | புள்ளிப்பட்டியலில் 4வது மற்றும் 5வது இடம் பிடித்த அணிகள் |  |
| --- | --- | --- |
| நாக் அவுட் | எலிமினேட்டரில் வென்ற அணி மற்றும் 3வது இடம் பிடித்த அணி |  |
| குவாலிபையர் | புள்ளிபட்டியலில் 1வது மற்றும் 2வது இடம் பிடித்த அணிகள் |  |
| சேலஞ்சேர் | குவாலிபையறில் தோற்ற அணி மற்றும் நாக் அவுட்டில் வென்ற அணி |  |
| **இறுதி போட்டி** | குவாலிபையறில் வென்ற அணி மற்றும் சேலஞ்சரில் வென்ற அணி | } |
# பிக் பேஷ் லீக்

## அணிகள்

| அடிலெயிட் ஸ்ரைக்கர்ஸ் | அடிலெயிட் , தெற்கு ஆத்திரேலியா | அடிலெய்ட் நீள்வட்ட அரங்கம் | ஜேசன் கில்லெப்ஸ் | டிராவிஸ் ஹெட் |  |
| --- | --- | --- | --- | --- | --- |
| பிரிஸ்பேன் ஹீட் | பிரிஸ்பேன் , குயின்ஸ்லாந்து | பிரிஸ்பேன் துடுப்பாட்ட அரங்கம் | வேட் செக்கோம்பே | உஸ்மான் கவாஜா |  |
| ஹோபார்ட் ஹரிகேன்ஸ் | ஹோபார்ட், தாசுமேனியா | பெல்லரைவ் ஓவல்
அரங்கம் | ஆதம் கிரிபித் | மேத்தியு வேட் |  |
| மெல்போர்ன் ரெனிகேட்ஸ் | மெல்போர்ன் , விக்டோரியா | மார்வெல்
அரங்கம், மெல்போர்ன் | டேவிட் சகேர் | ஆரோன் ஃபிஞ்ச் |  |
| மெல்போர்ன் ஸ்டார்ஸ் | மெல்போர்ன் , விக்டோரியா | மெல்போர்ன் துடுப்பாட்ட அரங்கம் | டேவிட் ஹசி | கிளென் மாக்சுவெல் |  |
| பெர்த் ஸ்கோசேர்ஸ் | பெர்த், மேற்கு ஆத்திரேலியா | பெர்த் துடுப்பாட்ட
அரங்கம் | ஆதம் வோக்ஸ் | ஆஷ்டன் டர்னர் |  |
| சிட்னி சிக்சர்ஸ் | சிட்னி, நியூ சவுத் வேல்ஸ் | சிட்னி துடுப்பாட்ட அரங்கம் | கிரெக் ஷிப்ப்ர்ட் | மோசிஸ் ஹென்றிக்ஸ் |  |
| சிட்னி தண்டர் | சிட்னி, நியூ சவுத் வேல்ஸ் | சிட்னி காட்சி
அரங்கம் | ட்ரேவோர் பெய்லிஸ் | ஜேசன் சங்கா | } |
# பிரசியோடைமியம்(III) நைட்ரேட்டு

**பிரசியோடைமியம்(III) நைட்ரேட்டு** (*Praseodymium(III) nitrate*) என்பது Pr(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் காணப்படும் இச்சேர்மம் நீரை நன்றாக உறிஞ்சி அறுநீரேற்றாக உருவாகிறது. முனைவுக் கரைப்பான்களில் பிரசியோடைமியம்(III) நைட்ரேட்டு கரையும்.
# பிரசியோடைமியம்(III) நைட்ரேட்டு

## பயன்கள்

பிரசியோடைமியம்(III) நைட்ரேட்டு ஒளிரும் காட்சி குழாய்களிலும் ஒளிர்பொருளாகவும் பயன்படுத்தப்படுகிறது. பிரசியோடைமியம் மாலிப்டேட்டு தயாரிக்கப் பயன்படும் மீயொலி தொகுப்பு முறையில் பயன்படுத்தப்படுகிறது. இலந்தனைடு ஆக்சிசல்பைடு தயாரிப்பிலும் இது ஒரு பங்கு வகிக்கிறது.
# பண்டார் துன் ரசாக்

**பண்டார் துன் ரசாக்**, (மலாய்: *Bandar Tun Razak*; ஆங்கிலம்: *Bandar Tun Razak*; சீனம்: *敦拉萨镇*); என்பது மலேசியா, கோலாலம்பூர் மாநகரத்தில், அமைந்து உள்ள புறநகரம். உயர்க்கல்வி நிலையங்களுக்கு புகழ்பெற்ற இடமாக விளங்குகிறது. அத்துடன் தனித்த ஒரு நாடாளுமன்றத் தொகுதியாகவும் இயங்குகிறது.  
மலேசியாவின் இரண்டாவது பிரதமர் துன் அப்துல் ரசாக்கின் நினைவாக இந்த நகரத்திற்குப் பெயர் வைக்கப்பட்டு உள்ளது. பண்டார் துன் ரசாக், சுங்கை பீசி உத்திநோக்கு மண்டலத்தில் *(Bandar Tun Razak - Sungai Besi Strategic Zone)* அமைந்து உள்ளது.
# பண்டார் துன் ரசாக்

## அமைவு வசதிகள்

பண்டார் துன் ரசாக்கில், கோலாலம்பூர் காற்பந்து விளையாட்டரங்கம் *(Kuala Lumpur Football Stadium);* ஈருருளி சுற்றரங்கம் *(Velodrome);* ஒரு பொது நீச்சல் குளம், விளையாட்டு மையம்; மலேசிய தேசிய பல்கலைக்கழக மருத்துவமனை *(Hospital Universiti Kebangsaan Malaysia);* கோலாலம்பூர் மாநகராண்மைக் கழகத்தின் கிளை அலுவலகம்; போன்ற மற்ற வசதிகள் உள்ளன.  
மலேசிய தேசிய பல்கலைக்கழக மருத்துவமனை, தற்சமயம் துவாங்கு முக்ரிஸ் மருத்துவமனை *(Hospital Canselor Tuanku Muhriz UKM)* என்று அழைக்கப் படுகிறது.
# பண்டார் துன் ரசாக்

## வரலாறு

பண்டார் துன் ரசாக் 1970-களில், கோலாலம்பூரில் ஒரு சிறிய நகரமாக இருந்தது. முன்னர் காலத்தில் கம்போங் காங்கோ *(Kampung Konggo; Congo Village)* என்று அழைக்கப்பட்டது.  
ஐக்கிய நாடுகள் சபையின் கீழ் 1960-ஆம் ஆண்டுகளில், காங்கோ குடியரசில் பணியாற்றி ஓய்வு பெற்ற மலேசிய இராணுவ வீரர்களுக்கான குடியேற்றப் பகுதியாக இருந்தது.
# பண்டார் துன் ரசாக்

## வரலாறு

### கம்போங் காங்கோ

அதனால் அதற்கு *கம்போங் காங்கோ* என்று பெயரிடப்பட்டது. இந்தப் பகுதியில் 1990-ஆம் ஆண்டுகளில் புதிய நவீன வீடமைப்புகள் அமைக்கப்பட்டன. அவற்றில் காங்கோவில் பணியாற்றிய இராணுவ வீரர்களில் சிலருக்கு வீடுகள் கொடுக்கப்பட்டன. அவர்களில் சிலர் இன்னும் அங்கு வாழ்கின்றனர்.  
1984 பிப்ரவரி 1-ஆம் தேதி மலேசியக் கூட்டாட்சி பிரதேசத்தின் 10-ஆம் ஆண்டு விழா கொண்டாடப்பட்டது. அப்போது மலேசியாவின் நான்காவது பிரதமர் துன் டாக்டர் மகாதீர் பின் முகமது அவர்களால், கம்போங் காங்கோ என்பது பண்டார் துன் ரசாக் என பெயர் மாற்றம் செய்யப் பட்டது.
# பண்டார் துன் ரசாக்

## வரலாறு

### 2008-ஆம் ஆண்டுப் பொதுத் தேர்தலில் மாற்றம்

1990-களின் பிற்பகுதியில், பண்டார் துன் ரசாக், செராஸ் நாடாளுமன்றத் தொகுதியில் இருந்து பிரிக்கப்பட்டு, தனித்த ஒரு நாடாளுமன்றத் தொகுதியாக மாற்றப் பட்டது. 2008 பொதுத் தேர்தல் வரை, பண்டார் துன் ரசாக், அம்னோ மற்றும் பாரிசான் நேசனல் கூட்டணியின் கோட்டையாக இருந்தது.  
2013-ஆம் ஆண்டு பொதுத் தேர்தலில் பாக்காத்தான் அரப்பான் கூட்டணி, பண்டார் துன் ரசாக் தொகுதியைக் கைப்பற்றிக் கொண்டது.